***Олий суд ҳузуридаги Судлар фаолиятини таъминлаш Департаментининг судларни моддий-техника ва молиявий таъминлаш соҳасида 2024 йилда амалга оширган иш фаолияти юзасидан***

***А Х Б О Р О Т***

 Ҳисобот даврида Олий суд ҳузуридаги Судлар фаолиятини таъминлаш Департаменти томонидансудларни моддий-техника жиҳатидан ва молиявий таъминлаш, судьялар ва суд аппарати ходимларини ҳамда суд фахрийларини ижтимоий ҳимоя қилиш борасида муайян ишлар амалга оширилди.

Судлар фаолиятини молиялаштириш учун 2024 йилда 1 трлн. 580,9 млрд. сўм *(бюджетдан 1 трлн. 529,2 млрд. сўм, Жамғармадан – 51,7 млрд. сўм)* ажратилган бўлиб, бу миқдор2023 йилнинг шу даврига нисбатан 199,7 млрд. сўмга кўп демакдир*( 1 трлн. 381,2 млрд. сўм, бюджетдан – 1 трлн. 289,8 млрд. сўм, Жамғармадан – 91,4. млрд. сўм).*

Йиллик ҳисобот давридаги 1 трлн. 580,9 млрд. сўм харажатлар қуйидагиларни ташкил этган:

-  1 трлн. 127 млрд. 938,5 млн. сўм иш ҳақи ва унга тенглаштирилган тўловларга (бюджетдан – 1 трлн. 091 млрд. 599,5 млн. сўм, Жамғармадан – 36 млрд. 339,0 млн. сўм),жами харажатнинг 71,4 фоизи;

-  220 млрд. 415,3 сўм биноларини қўриқлашга (тўлиқ бюджетдан), жами харажатнинг 13,9 фоизи;

-  16 млрд. 088,9 млн.сўмбиноларни таъмирлаш ишларига (бюджетдан 10 млрд. 777,2 млн. сўм, Жамғармадан – 5 млрд. 311,7 млн. сўм), жами харажатнинг 1 фоизи;

-  45 млрд. 927,7 млн. сўмхўжалик харажатларига (бюджетдан –
44 млрд. 706,6 млн. сўм, Жамғармадан – 1 млрд. 221,1 млн. сўм), жами харажатнинг 2,9 фоизи;

-  34 млрд. 690,9 млн. сўм суд фахрийларининг пенсия тўловларига (тўлиқ бюджетдан), жами харажатнинг 2,2 фоизи;

-  20 млрд. 044,0 млн. сўм коммунал тўловларга (тўлиқ бюджетдан), жами харажатнинг 1,3 фоизи;

-  5 млрд. 252,1 млн. сўм судьяларнинг ҳаёти ва соғлиғи суғуртасига (тўлиқ бюджетдан), жами харажатнинг 0,3 фоизи;

-  4 млрд. 938,0 млн. сўм уй-жой ижара учун компенсация тўловларга (тўлиқ бюджетдан), жами харажатнинг 0,3 фоизи.

-  27 млрд. 939,3 млн.сўмасосий воситалар харид қилишга (бюджетдан – 19 млрд. 097,9 млн. сўм, Жамғармадан – 8 млрд. 841,4 млн. сўм), жами харажатнинг 1,8 фоизи;

-  77 млрд. 700,0 млн.сўмсуд биноларини қуриш ва реконструкция қилишга (тўлиқ бюджетдан), жами харажатнинг 4,9 фоизи;

Жамғарма маблағлари ҳисобидан харажатлар сметаси ва дастурларда режалаштирилмаган харажатлар учун 36 млрд. 530,3 млн.сўм сарфланган, хусусан:

- 2023 йил 30 декабрдаги ПҚ–422-сонли Қарорга асосан Жамғарма ҳисобига келиб тушган маблағларнинг 2024 йил 1 январдан 40 фоизи миқдорларида, жами 35 млрд. 973,5 млн. сўм республика бюджетига ўтказишга;

- фуқаро ва ташкилотлар томонидан ортиқча (нотўғри) тўланган давлат божи ва жарималарни қайтаришга 556,9 млн. сўм сарфланган.

2024 йилга судларнинг асосий воситаларга бўлган эҳтиёжи таҳлил қилиниб, уларни харид қилиш режа – СМЕТАси ишлаб чиқилган.

Департаментнинг ҳудудий бўлимлари томонидан 2024 йилда 70,3  млрд. сўмлик асосий воситаларни харид қилишга эхтиёж-талабнома тузилган. Шундан, СМЕТАга 27,9 млрд. сўми, яъни *39,7 фоизи* киритилган. Қолган 42,4 млрд. сўмлик, яъни *60,3 фоиз* қисми молиялаштириш манбасига эга эмаслиги сабабли киритилмай қолган.

Жорий йил мобайнида судлар фаолияти учун тегишли шароит яратиш мақсадида, бюджет ва Жамғарма маблағлари ҳисобидан жами 27,9 млрд сўмлик асосий воситалар харид қилинган.

Жумладан, 13 млрд. сўмлик 1 127 та компьютер, 4,8 млрд. сўмлик мебель жиҳозлари, 2,5 млрд. сўмлик 369 та ҳаво совутгич, 2,1 млрд. сўмлик 272 та кўп функцияли принтер, 1,5 млрд. сўмлик 335 та коммунал ҳисоблагич, 1,6 млрд. сўмлик 79 дона сервер қурилмаси, 230 млн. сўмлик 2 дона видеоконференцалоқа тизими ва 2,1 млрд. сўмлик бошқа асосий воситалар харид қилинган.

Шу жумладан, янгидан ташкил этилаётган **тергов судьялари** учун бюджет маблағлари ҳисобидан жами 7.0 млрд сўмлик асосий воситалар харид қилинди.

Ўзбекистон Республикаси Президентининг “2023 йилда қайта тикланувчи энергия манбаларини ва энергия тежовчи технологияларни жорий этишни жадаллаштириш чора-тадбирлари тўғрисида” 2023 йил
16 февралдаги ПҚ-57-сон қарори ижросини таъминлаш мақсадида “YASHIL ENERGIYA” масъулияти чекланган жамияти билан ҳамкорликда 2024 йилда **26 та бинога 545 кВт** қувватли муқобил энергия манбалари ўрнатилиб, ишга туширилган.

Ўзбекистон Республикаси Президенти раҳбарлигида жорий йил
10 июнь ҳамда 27 август кунлари ўтказилган видеоселектор йиғилишларида энергия самарадорлигини ошириш ва иқтисод қилиш юзасидан берилган топшириқлар ижроси бўйича Олий суд раиси ҳамда Ўзбекистон Республикаси Бош прокурори томонидан тасдиқланган ЙЎЛ ХАРИТАСИнинг ижроси юзасидан 2,1 млрд. сўм маблағ сарфланди.

Жумладан:

- 18 000 литр ҳажмли 180 та қуёш сув иситгичлари (гелиоколлекторлар) учун 990 млн сўм;

- 2 300 та LED чироқлар учун 414 млн. сўм;

- 2 160 та ҳаракат датчиклари учун 361 млн сўм;

- 4 680 кв.м рефлекторлар учун 94 млн. сўм;

- бошқа харажатларга 195 млн. сўм.

Вилоят ва туман миқёсидаги судларнинг 2024 йил штат жадвалларида жами 5999 та штат бирликлари тасдиқланган. Шундан 1458 та судьялар, 2223 та бошқарув ходимлари, 554 та техник ва 1764 та хизмат кўрсатувчи штат бирликларини ташкил этади.

Судьялар ва суд органлари ходимларининг уй-жойларни ижарага олганлик учун ҳар ойлик пул компенсацияси тўлаш бўйича аризаларига мувофиқ 420 нафар шахсга (275 та судьялар ва 145 та ходимлар)
4,9 млрд. сўмлик пул компенсациялари тўлаб берилган *(2023 йилда 347 нафарига 4,1 млрд. сўм тўланган).*

Судьялик ваколати тугатилган 116 нафар судьялар учун 2,1 млрд. сўм *(2023 йилда 86 та судьяга 1,8 млрд сўм)* уч ойлик компенсация тўловлари амалга оширилган.

“Судьяларнинг ҳаёти ва соғлиғини давлат томонидан мажбурий суғурта қилиш тўғрисида”ги Низом талаблари асосида 1458 нафар судьяларнинг ҳаёти ва соғлиғи суғуртаси учун Ўзагросуғуртага 5,3 млрд. сўм маблағ тўлаб берилди, 2024 йилни 9 ойида судьяларнинг ҳаёти ва соғлиғи билан боғлиқ 2 та суғурта ҳодисалари бўлган, шундан 1 та ҳолат бўйича 194,5 млн. сўм суғурта тўлаб берилган ва 1 та ҳолат бўйича суғурта тўлови Ўзагросуғурта ва Олий суд ҳузуридаги Департамент томонидан кўриб чиқилмоқда.

“Судьялар ва уларнинг оила аъзолари пенсия таъминоти шартлари, меъёрлари ҳамда тартиби тўғрисида”ги Низомга мувофиқ
397 нафар суд фахрийлари ва уларнинг оила аъзоларига пенсия тайинланган бўлиб, пенсия тўловлари амалга оширилиб келинмоқда. Давлат бюджетидан 2024 йилда жами 34.7 млрд. *(2023 йилда 29,9 млрд.)* сўмлик пенсия тўловлари амалга оширилган.

2024 йилда республика судларининг объектларида қурилиш, реконструкция ва капитал таъмирлаш борасида ҳам бир қатор ишлар амалга оширилган.

Ўзбекистон Республикаси Президентининг 2023 йил 25 декабрдаги ПҚ-404-сонли қарорига мувофиқ тасдиқланган манзилли рўйхати (Дастур) асосида Давлат бюджет маблағлари ҳисобидан Олий суд тизимида судларнинг маъмурий биноларини қуриш ва реконструкция ишларига жами **77,7 млрд. сўм** маблағ ажратилди. Жумладан,

- Тошкент шаҳар судларига янги бино қуриш ишларини давом эттириш учун **31 млрд. 845 млн. сўм;**

- Ўзбекистон Республикаси ва Тошкент ҳарбий судлари биносини реконструкция қилиш ишларини давом эттириш учун **6 млрд. 68 млн. сўм**;

- жиноят ишлари бўйича Тахиатош туман судига янги бино қуриш ишларига **6 млрд. 200 млн. сўм**;

- Нукус ҳарбий суди биносини қуриш ишларига
**7 млрд. 826 млн. сўм**;

- жиноят ишлари бўйича Бухоро шаҳар суди бинсини қуриш ишларига **12 млрд. 113 млн. сўм**;

- жиноят ишлари бўйича Деҳқонобод туман суди биносини қуриш ишларига **7 млрд. 880 млн. сўм**;

- келгуси йил лойиҳа-қидирув ишларига **2 млрд. сўм**;

- кредитор қарздорликлар қоплаш учун **3 млрд. 766 млн. сўм ажратилди**.

Барча объектларга “Ягона буюртмачи хизмати” ИК ДУК буюртмачи этиб белгиланган.

Жорий йилнинг 1-чорагида ажратилган лимитлар 2024 йилги капитал қўйилмаларни ўтказиш баённомасига асосан тўлиқлигича буюртмачиларга ўтказиб берилиб, янгидан бошланувчи объектларга пудратчи ташкилотларни аниқлаш учун тендер савдолари ўтказилди ва пудратчи ташкилотлар билан шартномалар расмийлаштирилди.

Жорий йилнинг 5 июль куни **Ўзбекистон Республикаси ва Тошкент ҳарбий судлари**, 30 ноябрь куни **Деҳқонобод туман суди**, 4 декабрь куни **Бухоро шаҳар суди** ва 18 декабрь куни **Тахиатош туман** ва **Нукус ҳарбий судлари** Олий суд раҳбарияти, Қорақалпоғистон Республикаси Вазирлар Кенгаши раиси, вилоят ҳокимлари иштирокида тантанали равишда фойдаланишга топширилди.

Айни пайтда Нурафшон шаҳрида – Тошкент вилоят судлари ва Жиззах шаҳрида - Жиззах вилоят судлари ҳамда Тошкент шаҳрида - Тошкент шаҳар судлари биноларини қуриш ишлари давом эттирилмоқда.

Жиззах ва Тошкент вилоят судларига янги бино қуриш ишларининг бирламчи лойиҳасида мавжуд бўлмаган айрим иш турларига қўшимча ҳамда ўзгартиришлар киритиш юзасидан Вазирлар Маҳкамасининг 2019 йил 5 сентябрдаги 740-сонли қарори талаблари асосида объектнинг лойиҳа-смета ҳужжатлари Иқтисодиёт ва молия вазирлиги томонидан кўриб чиқилмоқда.

Ўзбекистон Республикаси Президентининг 2021 йил 10 декабрдаги ПҚ-43-сонли қарори билан тасдиқланган “Ижтимоий ва ишлаб чиқариш инфратузилмасини ривожлантириш дастурини шакллантириш тўғрисида”ги Низом талабларига мувофиқ 2025 йилда суд тизимида амалга ошириладиган қурилиш ва реконструкция қилиш ишлари тўғрисидаги таклифлар ишлаб чиқилиб, электрон шаклда Бош прокуратура Республика штабига ва Иқтисодиёт ва молия вазирлигига тақдим қилинган.

Мазкур ижтимоий ва ишлаб чиқариш инфратузилмасини ривожлантириш дастурида **58,1 млрд. сўм** ажратилиши режалаштирилган.

Шундан:

* Тошкент шаҳар судларига янги бино қуриш ишлари давом эттириш учун **20 млрд. сўм**;
* Тошкент вилоят судларига янги бино қуриш ишларини давом эттириш учун **20 млрд. сўм**;
* Янгиҳаёт туман судига янги бино қуриш учун **12,350 млрд. сўм**;
* Кредитор қарздорликларни қоплаш учун **3,750 млрд. сўм**:
* Келгуси йил лойиҳа-қидирув ишлари учун **2 млрд. сўм**.

Бундан ташқари 2024 йилда **9 млрд. 399 млн.** сўмга
**12 та** реконструкция қилиш ва **3 млрд. 592 млн.** сўмга **23 та** капитал таъмирлаш, **жами** **12 млрд. 991 млн.** сўмга **35 та** оъектдатаъмирлаш ишлари амалга оширилди.

Ижро интизомини таъминлаш бўйича тегишли ишлар бажарилган, 2024 йилда Олий суддан 211 та назоратдаги топшириқ келиб тушган, шундан 151 таси ўз вақтида ижроси бажарилган, ҳозирда 60 таси иш жараёнида бўлиб, муддат бузилишига йўл қўйилмаган.

Департамент кадрларини танлаш ва жой-жойига қўйишни амалга ошириш, уларни касбий тайёрлаш, қайта тайёрлаш ва малакасини ошириш ишлари олиб борилган.

2024 йилда 10 нафар ходим, шундан 6 нафари танлов асосида ишга қабул қилинган, 11 нафар ходим билан МК-нинг тегишли моддаларига асосан меҳнат шартномаси бекор қилинган.

9 нафар ходимга ишда йўл қўйган камчиликлар учун “ҳайфсан” интизомий жазоси берилган, 5 нафар ходим келгусида ишда камчиликларга йўл қўйилган тақдирда интизомий жазога тортилиши ҳақида огоҳлантирилган.

49 нафар ходим эгаллаб турган лавозимига лойиқлиги бўйича аттестациядан ўтказилган, улардан 44 нафари эгаллаб турган лавозимига лойиқ, 4 нафари эгаллаб турган лавозимига нолойиқ деб топилган, 1 нафари аттестация масаласи кейинга қолдирилган. 13 нафар ходимга мансаб даражаси берилган.

Департамент ҳудудий бўлимларида ишни такшил қилиш ва фаолияти самарадорлигини янада ошириш мақсадида 2024 йилда
9 нафар ҳудудий бўлим бошлиқлари тенг лавозимга тайинлаш йўли билан ротация қилинган, 4 нафар ҳудудий бўлим бошлиқлари лавозимидан озод этилиб, қуйи лавозимларга тайинланган.

Департамент ходимларининг касб маҳоратини ошириш бўйича 2024 йилда белгиланган иш режасига мувофиқ Департамент ходимлари иштирокида жами 12 та ўқув машғулотлари ўтказилган.

Ички назоратни амалга ошириш, ходимларни касб маҳорати даражасини ўрганиш борасида Молиявий назорат ва аудит бўлими томонидан тизимда бюджет тўғрисидаги қонунчилик ҳужжатларига риоя этилишини таҳлил қилиш, баҳолаш, бюджет ҳамда бюджетдан ташқари жамғарма маблағлари ҳисобининг юритилиши ва молиявий ҳисоботлар шакллантирилишини ўрганиш орқали бюджет интизомини мустаҳкамлаш бўйича назорат ишлари амалга оширилиб борилмоқда.

Масофавий аудитни қўллаган ҳолда, бюджет маблағларидан мақсадсиз ва самарасиз фойдаланиш хавфларини аниқлаш, минималлаштириш, уларни содир этишга имконият яратувчи сабаблар ва шарт-шароитларни бартараф этиш мақсадида ҳудудий бўлимларда камерал назорат тадбирлари ўтказилиб, аниқланган хато ва камчиликлар бартараф этиб борилмоқда.

Бундан ташқари Қашқадарё, Наманган, Жиззах ва Навоий вилоят ҳудудий бўлимларида сайёр назорат тадбирлари ўтказилди.

Ўтказилган сайёр назорат тадбирларида аниқланган камчиликларни бартараф этиш ҳамда келгусида бу каби ҳолатларни олдини олиш бўйича семинар машғулотлари ўтказиб борилди.

Ўрганиш давомида аниқланган камчиликларга йўл қўйган ходимларга нисбатан интизомий жазо чоралари қўлланилди.

**Олий суд ҳузуридаги Департамент**